Inxhinieria bio-mjekësore, një fushë e re shkencore
Robotët që ndihmonin mjekët, dikur personazhe vetëm në filma fantastiko-shkencorë, sot janë kthyer në realitet
Dikur ishte diçka që shihje vetëm në filmat fantastiko shkencorë: robotë që ndihmonin mjekët në operacione delikate. Sot, në një fushë që po zhvillohet me shpejtësi, të quajtur shkencë e inxhinierisë biomjekësore, fantazia është kthyer një fakt shkencor. Studentët e Universitetit Carnegie Mellon në Pittsburgh të Pensilvanisë po punojnë me spitalet dhe kirurgët për të marrë aftësitë e duhura për të krijuar pajisjet biomjekësore të së ardhmes. Përparimi në teknologjinë mjekësore nuk ndodh sa hap e mbyll sytë. Neurokirurgu James Burgess i Spitalit Allegheny beson se në fillim vjen ideja. Prandaj ai krijoi një kurs të quajtur “Kirurgji për Inxhinierë”. Në Spitalin e Veteranëve, studentët bëhen gati për një mësim mbi robotikën për Sistemin da Vinci të Kirurgjisë intuitive. Dr. Marco Zenati e përdor vazhdimisht sistemin Da Vinci për bajpase në zemër. Ai po kryen një ndërhyrje kirurgjike, por jo me një pacient të vërtetë. Ai ka vendosur një mëlçi derri në një kraharor të rremë të një skeleti plastik. Gjatë sesionit katër mujor, studentët ndjekin punën e kirurgëve. Në seancat tre orëshe çdo javë, ata vëzhgojnë operacionet që varen nga instrumentet robotike dhe pajisjet kompjuterike të krijuara nga inxhinierët. Duart e Dr. Zenatit nuk i prekin asnjëherë pacientët. I ulur para një tavoline ku janë vendosur kontrollet e duarve dhe këmbëve, ai lëviz krahët robotikë që mbajnë një kamerë të vogël dhe instrumente kirurgjike. Imazhet me tri përmasa që ai i sheh me lente si ato të dylbive janë dhjetëfishuar. Studentët shkojnë me radhë për të bërë prova tek tryeza e operacionit, që duket si një lojë elektronike. Por James Burgess thotë se kjo është çështje serioze. Përvoja direkte i bën studentët e inxhinierisë të mendojnë si kirurgë. Studentët pasuniversitarë të inxhinierisë mekanike pikërisht këtë duan të bëjnë. Njëri prej tyre, Michael Despenza, thotë: //kk//